Δημιουργία και έγκριση σχεδίου συμφωνίας εξυγίανσης
Προκειμένου να επικυρωθεί συμφωνία εξυγίανσης πρέπει να παρασχεθεί συναίνεση από τον οφειλέτη και από πιστωτές του που εκπροσωπούν αφενός περισσότερο από το πενήντα τοις εκατό (50%) των απαιτήσεων που έχουν ειδικό προνόμιο και αφετέρου περισσότερο από το πενήντα τοις εκατό (50%) των λοιπών απαιτήσεων, σε κάθε περίπτωση όσων θίγονται από τη συμφωνία εξυγίανσης.
Απαιτείται η κατοχή και χρήση των προσωπικών κωδικών taxisnet.
Ενημέρωση/Ανάρτηση εγγράφου μέσω Πληροφοριακού Συστήματος
Η ηλεκτρονική πλατφόρμα εξυγίανσης αποτελεί το ψηφιακό μέσο υποστήριξης των προπαρασκευαστικών διαδικασιών που προηγούνται της δικαστικής επικύρωσης μιας συμφωνίας εξυγίανσης (Ν. 4738/2020). Οι δύο βασικές της λειτουργίες είναι α) η επιλογή εμπειρογνώμονα, εξειδικευμένου προσώπου μέσα από το επίσημο Μητρώο Εμπειρογνωμόνων Αναδιάρθρωσης Οφειλών και β) η ηλεκτρονική ψηφοφορία, παρέχοντας τη δυνατότητα στους πιστωτές να ψηφίσουν ώστε να διαπιστωθεί αν υπάρχει η απαιτούμενη συναίνεση επί του σχεδίου εξυγίανσης.
Ισολογισμός και αποτελέσματα χρήσης της τελευταίας χρήσης για την οποία είναι διαθέσιμα.
Πιστοποιητικό ότι η εταιρεία δεν τελεί σε πτώχευση ή άλλη διαδικασία.
Έκθεση εμπειρογνώμονα ως προς τη συνδρομή των προϋποθέσεων επικύρωσης της συμφωνίας εξυγίανσης.
Βεβαίωση χρεών προς το Δημόσιο και τους Φορείς Κοινωνικής Ασφάλισης
Η ημερομηνία που φέρει η κατάσταση πιστωτών δεν μπορεί να είναι προγενέστερη των τριών (3) ημερολογιακών μηνών από την ημερομηνία υποβολής της συμφωνίας εξυγίανσης στο δικαστήριο. Στην κατάσταση συμπεριλαμβάνονται όλοι οι πιστωτές, ανεξαρτήτως γενικών ή ειδικών προνομίων, οι απαιτήσεις των οποίων υπήρχαν κατά την ημερομηνία του προηγούμενου εδαφίου, έστω και αν δεν είναι ληξιπρόθεσμες.
Στην έκθεση εμπειρογνώμονα περιλαμβάνεται βεβαίωση του για την ακρίβεια και εγκυρότητα της κατάστασης των πιστωτών που συνοδεύει τη συμφωνία εξυγίανσης, με ειδική μνεία των ενέγγυων πιστωτών και επισυνάπτεται κατάλογος των περιουσιακών στοιχείων του οφειλέτη.
Η βεβαίωση χρεών προς το Δημόσιο και τους Φορείς Κοινωνικής Ασφάλισης θα πρέπει να έχει εκδοθεί εντός μηνός πριν την υποβολή της αίτησης επικύρωσης.
Η διαδικασία εξυγίανσης αποτελεί συλλογική προπτωχευτική διαδικασία, που αποσκοπεί στη διατήρηση, αξιοποίηση, αναδιάρθρωση και ανόρθωση της επιχείρησης με την επικύρωση συμφωνίας εξυγίανσης, υπό την προϋπόθεση ότι πληρούται η αρχή της μη χειροτέρευσης της θέσης των πιστωτών.
Στο πλαίσιο του Ν. 4738/2020, η ηλεκτρονική πλατφόρμα αποτελεί το ψηφιακό εργαλείο που υποστηρίζει την προπαρασκευαστική φάση της εξυγίανσης της επιχείρησης επιδιώκοντας τη διατήρηση, αξιοποίηση, αναδιάρθρωση και ανόρθωση αυτής, μέσω της επικύρωσης συμφωνίας με τους πιστωτές της, για τη διασφάλιση της βιωσιμότητας της.
Eλληνικά Λογιστικά Πρότυπα, συναφείς ρυθμίσεις και άλλες διατάξεις. : Για τον καθορισμό των μεγεθών της επιχείρησης (π.χ. "πολύ μικρές οντότητες" που έχουν απλοποιημένη πρόσβαση).
Κώδικας Πολιτικής Δικονομίας: Για τα θέματα των αναστολών και της εκτέλεσης.
Κατάρτιση Χρηματοοικονομικής Έκθεσης και Σχεδίου Συμφωνίας Αναδιάρθρωσης Οφειλών από Εμπειρογνώμονα
Τροποποιήσεις του ν. 4738/2020 και λοιπές διατάξεις
Διαδικασία εγγραφής στο Μητρώο Εμπειρογνωμόνων του άρθρου 65 ν. 4738/2020 (Α’ 207).
Καθορισμός διαδικασίας και ηλεκτρονικών προδιαγραφών της ηλεκτρονικής πλατφόρμας για τη διεξαγωγή της ηλεκτρονικής ψηφοφορίας μεταξύ των πιστωτών για την έγκριση σχεδίου συμφωνίας εξυγίανσης
Κατάρτιση ολοκληρωμένου καταλόγου ελέγχου για τις αιτήσεις επικύρωσης συμφωνιών εξυγίανσης.
Καθορισμός του ελάχιστου περιεχομένου της προβλεπόμενης στο άρθρο 48 του ν. 4738/2020 (Α’ 207) έκθεσης του εμπειρογνώμονα
Θέσπιση πλαισίου από την Εκτελεστική Επιτροπή της Τράπεζας της Ελλάδος για τις υποχρεώσεις των χρηματοδοτικών φορέων δυνάμει της παρ. 2 του άρθρου 209 του ν. 4738/2020.
Συνέπειες αίτησης για εξωδικαστική ρύθμιση οφειλών
Την αίτηση δύναται να εκκινήσει ως επισπεύδων κάθε φυσικό ή νομικό πρόσωπο που ασκεί επιχειρηματική δραστηριότητα στην Ελλάδα, ένας θεσμικός πιστωτής (ΑΑΔΕ / ΕΦΚΑ / χρηματοπιστωτικά ιδρύματα / εταιρείες διαχείρισης απαιτήσεων από δάνεια και πιστώσεις) ή και ένας μη θεσμικός πιστωτής.
Στην αρχική οθόνη της πλατφόρμας εμφανίζεται η «Λίστα Αιτήσεων Εξυγίανσης ως Επισπεύδων». Η λίστα εμφανίζεται κενή κατά την αρχική, πρώτη είσοδο στην πλατφόρμα. Ο χρήστης (Επισπεύδων) λαμβάνει μήνυμα που τον ενημερώνει για την αυτόματη αναζήτηση στοιχείων ταυτοποίησης του από τις βάσεις δεδομένων του μητρώου της φορολογικής διοίκησης (ΑΑΔΕ).
Με την επιλογή του πλήκτρου «Δημιουργία Αίτησης για ηλεκτρονική ψηφοφορία» εμφανίζεται σχετικό παράθυρο και η πλατφόρμα ζητά από τον χρήστη (Επισπεύδων) να συναινέσει για την αυτοματοποιημένη άντληση των στοιχείων του από το μητρώο της φορολογικής διοίκησης (ΑΑΔΕ).
Στην περίπτωση που ο χρήστης (Επισπεύδων) δεν συναινέσει στην αυτόματη αναζήτηση στοιχείων ταυτοποίησης του από το μητρώο της φορολογικής διοίκησης και επιλέξει το εικονίδιο «Επιστροφή», θα κατευθυνθεί σε προηγούμενη οθόνη της Πλατφόρμας (Δημιουργία αίτησης).
Το σύστημα εμφανίζει πίνακα με τα βασικά στοιχεία της αίτησης, δηλαδή τον αριθμό της αίτησης, την ημερομηνία εκκίνησης της διαδικασίας εξυγίανσης, το στάδιο της διαδικασίας καθώς και τα στοιχεία του επισπεύδοντα αλλά και του οφειλέτη.
Το σύστημα ζητάει από τον χρήστης (Επισπεύδων) να συμπληρώσει την ηλεκτρονική του διεύθυνση και το τηλέφωνο του προκειμένου να προβεί στην εξακρίβωση της ταυτότητας αλλά και στην ταυτοποίηση του.
Η πλατφόρμα εμφανίζει πίνακες με φυσικά ή νομικά πρόσωπα που είναι μέλη του Μητρώου Εμπειρογνωμόνων Αναδιάρθρωσης Οφειλών προκειμένου να γίνει η επιλογή και ο διορισμός εμπειρογνώμονα από τον χρήστης (Επισπεύδων) (οφειλέτη ή/και συμβαλλόμενους πιστωτές).
Για την Έγκριση της Αίτησης Εξυγίανσης η πλατφόρμα ζητά από τον χρήστη (Εμπειρογνώμονας) να ακολουθήσει ορισμένα βήματα προκειμένου να δώσει την οριστική συναίνεσή του για την έγκριση της Αίτησης Εξυγίανσης που του είχε ανατεθεί.
Για την Απόρριψη μίας Αίτησης Εξυγίανσης η πλατφόρμα ζητά από τον χρήστη (Εμπειρογνώμονας) να ακολουθήσει ορισμένα βήματα προκειμένου να δώσει την οριστική συναίνεσή του για την απόρριψη της Αίτησης Εξυγίανσης που του είχε ανατεθεί.
Ο χρήστης (Επισπεύδων) ανακατευθύνεται σε κατάλληλα διαμορφωμένη σελίδα όπου καλείται να καταχωρήσει τα διαπιστευτήρια που χρησιμοποιεί για την είσοδο του στο taxisnet. Στη συνέχεια καλείται να επιλέξει το πλήκτρο "Λίστα αιτήσεων εξυγίανσης" και στο φίλτρο "Αιτήσεις Εξυγίανσης ως" επιλέγει την τιμή "Επισπεύδων".
O εμπειρογνώμονας έχει αποδεχθεί την αίτηση εξυγίανσης που του ανατέθηκε και η αίτηση μεταβαίνει στο στάδιο "Συμπλήρωση Στοιχείων".
Στην περίπτωση που ο εμπειρογνώμονας που έχει ορισθεί σε προηγούμενο βήμα της διαδικασίας (Βήμα 7) δεν έχει αποδεχθεί την αίτηση εξυγίανσης που του ανατέθηκε, η αίτηση μεταβαίνει στο στάδιο "Επανένταξη Αξιολόγησης" και ο χρήστης ακολουθεί εκ νέου τη διαδικασία που περιγράφεται στο Βήμα 7 της διαδικασίας.
Η πλατφόρμα εμφανίζει λίστα με την επωνυμία του/των πιστωτών ώστε να γίνει η επιλογή και η καταχώρισή του/τους από τον χρήστη (Επισπεύδων).
Η πλατφόρμα εμφανίζει λίστα με την επωνυμία του/των Λοιπών Πιστωτών ώστε να γίνει η επιλογή και η καταχώρηση του/τους από τον χρήστη (Επισπεύδων).
Σε πίνακα με κάθε κατηγορία πιστωτών συμπληρώνονται τα στοιχεία των οφειλών και των εξασφαλίσεων για τους πιστωτές που έχουν ήδη καταχωρηθεί στα προηγούμενα βήματα της διαδικασίας (Βήματα 13 και 14).
Προστίθενται χειροκίνητα τα δικαιολογητικά που κρίνει ο χρήστης (Επισπεύδων) ότι είναι απαραίτητα για την πληρότητα της αίτησης.
Για την καταχώρηση ημερομηνίας έναρξης της ηλεκτρονικής ψηφοφορίας, δίνει η πλατφόρμα την επιλογή στον χρήστη (Επισπεύδων)της διαδικασίας να ορίσει την επιθυμητή ημερομηνία. Όταν η αίτηση έχει μεταβεί στο στάδιο «Οριστικοποίηση Ψηφοφορίας» και έχει έλθει η ημερομηνία έναρξης ηλεκτρονικής ψηφοφορίας που έχει καταχωρηθεί από τον επισπεύδοντα, ανάλογα με το εάν η υπόθεση εξυγίανσης έχει εκκινήσει από τον ίδιο τον χρήστη, ο χρήστης εντοπίζει την αίτηση στη «Λίστα Υποθέσεων Εξυγίανσης» ως Επισπεύδων ή ως Συμμετέχων πιστωτής. Η διαδικασία ολοκληρώνεται όταν ψηφίσει ο επισπεύδων πιστωτής.
Η ψηφοφορία στην πλατφόρμα σταματά ή ακυρώνεται για τους εξής τέσσερις λόγους: - Λήξη Προθεσμίας: Η διαδικασία τερματίζεται αυτόματα μόλις εκπνεύσει ο χρόνος που έχει οριστεί. Το σύστημα «κλειδώνει» και εκδίδεται η επίσημη Βεβαίωση Αποτελέσματος. - Επίτευξη Πλειοψηφίας: Η ψηφοφορία ολοκληρώνεται όταν συγκεντρωθεί το απαραίτητο 50% των ψήφων τόσο από τους εξασφαλισμένους όσο και από τους λοιπούς πιστωτές. - Πρωτοβουλία του Επισπεύδοντος: Ο χρήστης (Επισπεύδων) μπορεί να διακόψει ή να ακυρώσει τη διαδικασία εάν εντοπίσει λάθη στα στοιχεία (ποσά/πιστωτές) ή εάν αποφασίσει να αποσύρει την αίτησή του. - Παρέμβαση Εμπειρογνώμονα: Η διαδικασία «παγώνει» εάν ο εμπειρογνώμονας κρίνει ότι το σχέδιο δεν είναι σύννομο (π.χ. αν παραβιάζεται η αρχή της μη χειροτέρευσης των πιστωτών) μέχρι να γίνουν διορθώσεις.
Με την ολοκλήρωση της ψηφοφορίας η αίτηση εξυγίανσης ολοκληρώνεται και είναι δυνατή στη συνέχεια η λήψη της Βεβαίωσης Ηλεκτρονικής Ψηφοφορίας.
* Ν.5738/2020, Κεφάλαιο Β "Προπροχευτική διαδικασία εξυγίανσης".
* Οδηγός Χρήσης Ηλεκτρονικής Πλατφόρμας Εξυγίανσης: Εκκίνηση διαδικασίας από Οφειλέτη, Χρήστης πλατφόρμας: Οφειλέτης, σελ. 5
Η μη συναίνεση στην αυτόματη αναζήτηση των στοιχείων ταυτοποίησης του χρήστη ουσιαστικά σημαίνει τη διακοπή της διαδικασίας. * Οδηγός Χρήσης Ηλεκτρονικής Πλατφόρμας Εξυγίανσης: Εκκίνηση διαδικασίας από Οφειλέτη, Χρήστης πλατφόρμας: Οφειλέτης, σελ. 5
* Οδηγός Χρήσης Ηλεκτρονικής Πλατφόρμας Εξυγίανσης: Εκκίνηση διαδικασίας από Οφειλέτη, χρήστης πλατφόρμας: Οφειλέτης, σελ. 6-7.
* Οδηγός Χρήσης Ηλεκτρονικής Πλατφόρμας Εξυγίανσης: Εκκίνηση διαδικασίας από Οφειλέτη, χρήστης πλατφόρμας: Οφειλέτης, σελ. 8-9.
* Οδηγός Χρήσης Ηλεκτρονικής Πλατφόρμας Εξυγίανσης: Εκκίνηση διαδικασίας από Οφειλέτη, χρήστης πλατφόρμας: Οφειλέτης, σελ. 9-11.
* Οδηγός Χρήσης Ηλεκτρονικό Μητρώο Φερεγγυότητας - Μητρώο Εμπειρογνωμόνων: Αίτηση ένταξης εμπειρογνωμόνων, Χρήστης Πλατφόρμας Εμπειρογνώμονας, Έκδοση 2: v-2-0, 08-04-2021, σελ. 15-18. * Οδηγός Χρήσης Ηλεκτρονικής Πλατφόρμας Εξυγίανσης: Εκκίνηση διαδικασίας από Οφειλέτη, χρήστης πλατφόρμας: Οφειλέτης, σελ. 9-11.
Στην περίπτωση που ο εμπειρογνώμονας απορρίψει την αίτηση εξυγίανσης που του έχει ανατεθεί, η διαδικασία επιστρέφει στο Βήμα 7 προκειμένου να γίνει εκ νέου επιλογή εμπειρογνώμονα από τον χρήστη (επισπεύδων). * Οδηγός Χρήσης Ηλεκτρονικό Μητρώο Φερεγγυότητας - Μητρώο Εμπειρογνωμόνων : Αίτηση ένταξης εμπειρογνωμόνων, Χρήστης Πλατφόρμας Εμπειρογνώμονας, Έκδοση 2: v-2-0, 08-04-2021, σελ. 15-18. * Οδηγός Χρήσης Ηλεκτρονικής Πλατφόρμας Εξυγίανσης: Εκκίνηση διαδικασίας από Οφειλέτη, χρήστης πλατφόρμας: Οφειλέτης, σελ. 9-11.
Ανάλογα με το αν ο εμπειρογνώμονας έχει αποδεχθεί ή όχι την αίτηση εξυγίανσης που του ανατέθηκε, η αίτηση μεταβαίνει στο στάδιο "Συμπλήρωση Στοιχείων" ή "Επανένταξη Αξιολόγησης".» * Οδηγός Χρήσης Ηλεκτρονικής Πλατφόρμας Εξυγίανσης: Εκκίνηση διαδικασίας από Οφειλέτη, χρήστης πλατφόρμας: Οφειλέτης, σελ. 11-14.
* Οδηγός Χρήσης Ηλεκτρονικής Πλατφόρμας Εξυγίανσης: Εκκίνηση διαδικασίας από Οφειλέτη, χρήστης πλατφόρμας: Οφειλέτης, σελ. 11 - 14.
Ως θεσμικός πιστωτής νοείται η ΑΑΔΕ, ο ΕΦΚΑ, τα Χρηματοπιστωτικά Ιδρύματα, οι Εταιρείες Διαχείρισης Απαιτήσεων από Δάνεια και Πιστώσεις. * Οδηγός Χρήσης Ηλεκτρονικής Πλατφόρμας Εξυγίανσης: Εκκίνηση διαδικασίας από Οφειλέτη, χρήστης πλατφόρμας: Οφειλέτης, σελ. 14.
* Οδηγός Χρήσης Ηλεκτρονικής Πλατφόρμας Εξυγίανσης: Εκκίνηση διαδικασίας από Οφειλέτη, χρήστης πλατφόρμας: Οφειλέτης, σελ. 15-16.
* Οδηγός Χρήσης Ηλεκτρονικής Πλατφόρμας Εξυγίανσης: Εκκίνηση διαδικασίας από Οφειλέτη, χρήστης πλατφόρμας: Οφειλέτης, σελ. 16-18.
* Οδηγός Χρήσης Ηλεκτρονικής Πλατφόρμας Εξυγίανσης: Εκκίνηση διαδικασίας από Οφειλέτη, χρήστης πλατφόρμας: Οφειλέτης, σελ. 18-19.
* Οδηγός Χρήσης Ηλεκτρονικής Πλατφόρμας Εξυγίανσης: Εκκίνηση διαδικασίας από Οφειλέτη, χρήστης πλατφόρμας: Πιστωτής, σελ. 20-22.
* Οδηγός Χρήσης Ηλεκτρονικής Πλατφόρμας Εξυγίανσης: Εκκίνηση διαδικασίας από Οφειλέτη, χρήστης πλατφόρμας: Οφειλέτης, σελ. 20. * Υπουργική Απόφαση 26411 ΕΞ 2021 (Β΄ 902/2021).
Οδηγός Χρήσης Ηλεκτρονικής Πλατφόρμας Εξυγίανσης: Εκκίνηση διαδικασίας από Οφειλέτη, χρήστης πλατφόρμας: Οφειλέτης, σελ. 20 - 21.
Εκκίνηση της διαδικασίας/ είσοδος στην ηλεκτρονική πλατφόρμα εξυγίανσης
Δημιουργία αίτησης για ηλεκτρονική ψηφοφορία
Επιστροφή της αίτησης (έξοδος από τη διαδικασία)
Βασικά στοιχεία / Έναρξη διαδικασίας εξυγίανσης
Επιβεβαίωση στοιχείων επικοινωνίας επισπεύδοντα
Έγκριση της Αίτησης Εξυγίανσηw από Εμπειρογνώμονα
Απόρριψη Αίτησης Εξυγίανσης από Εμπειρογνώμονα
Επανένταξη Αξιολόγησης / Εκ νέου ορισμός Εμπειρογνώμονα
Προγραμματισμός και διεξαγωγή ψηφοφορίας
ΟΔΗΓΟΣ ΧΡΗΣΗΣ ΠΛΑΤΦΟΡΜΑΣ - ΘΕΣΜΙΚΟΣ ΠΙΣΤΩΤΗΣ
ΟΔΗΓΟΣ ΧΡΗΣΗΣ ΠΛΑΤΦΟΡΜΑΣ - ΜΗ ΘΕΣΜΙΚΟΣ ΠΙΣΤΩΤΗΣ